
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	14.10.2026.
	Nr. RD-26-1090-lē

	
	(prot. Nr. 31, 18. §)




Par zemes vienības Rājumsila ielā 40, Rīgā (kadastra apzīmējums 01001210220), daļas kā līdzvērtīgās zemes nodošanu īpašumā un daļas nodošanu īpašumā par maksu


Adresāti: [..].

[bookmark: _Hlk148004699][bookmark: _Hlk226710651]Rīgas valstspilsētas pašvaldībā līdzvērtīgās zemes pieprasītāju reģistrā ir reģistrēts iesniegums Nr. 1738 par līdzvērtīgas zemes piešķiršanu par neatjaunoto bijušā Mangaļu pagasta nekustamā īpašuma “Pakšu Dāvi” zemesgabala ar kadastrālo Nr. 422 (tagad – Jūdzes ielā bez numura, Rīgā, 120. grupa, 1370. grunts) daļu 2156 m2 platībā, zemesgabala ar kadastrālo Nr. 422b (tagad – Stāvvadu ielā bez numura, Rīgā, 120. grupa, 1369. grunts) daļu 1157 m2 platībā un zemesgabala ar kadastrālo Nr. 422a (tagad – Zvejniekciema ielā bez numura, Rīgā, 120. grupa, 1372. grunts) daļu 5007 m2 platībā (turpmāk visi kopā – Bijušais īpašums).
Izvērtējot iesniegumu un administratīvajā lietā esošos dokumentus, tika konstatēts:
1) ar Rīgas pilsētas zemes komisijas 21.02.2002. lēmumu Nr. 4/19 “Par īpašuma tiesību atjaunošanu uz zemesgabalu Rīgā, Jūdzes ielā 17, 120. grupa, 1370. grunts” [..] (personas kods [..]), [..] (personas kods [..]) un [..] (personas kods [..]) 1/3 (vienas trešās) domājamās daļas apmērā katram ir atzītas tiesības saņemt līdzvērtīgu zemi par Bijušā īpašuma daļu 2156 m2 platībā, jo to aizņem Jūdzes ielas un Albatrosa ielas daļas un daļa iekļauta ostas teritorijā;
2) ar Rīgas pilsētas zemes komisijas 11.04.2002. lēmumu Nr. 7/22 “Par īpašuma tiesību atjaunošanu uz zemesgabalu Rīgā, Zvejniekciema ielā, 120. grupa, 1372. grunts” [..] (personas kods [..]), [..] (personas kods [..]) un [..] (personas kods [..]) 1/3 (vienas trešās) domājamās daļas apmērā katram ir atzītas tiesības saņemt līdzvērtīgu zemi par Bijušā īpašuma daļu 5007 m2 platībā, jo to aizņem Zvejniekciema ielas un Veiksmes ielas daļas;
3) ar Rīgas pilsētas zemes komisijas 23.05.2002. lēmumu Nr. 8/37 “Par īpašuma tiesību atjaunošanu uz zemesgabalu Rīgā, Stāvvadu ielā, 120. grupa, 1369. grunts” [..] (personas kods [..]), [..] (personas kods [..]) un [..] (personas kods [..]) 1/3 (vienas trešās) domājamās daļas apmērā katram ir atzītas tiesības saņemt līdzvērtīgu zemi par Bijušā īpašuma daļu 1157 m2 platībā, jo to aizņem Stāvvadu ielas daļa;
4) saskaņā ar Rīgas apgabaltiesas zvērinātas notāres Agritas Liepnieces 27.06.2007. izsniegto mantojuma apliecību (reģistrēta aktu un apliecinājumu reģistrā ar Nr. 2974) mantojuma tiesībās uz 12.02.2007. mirušā [..] visu atstāto mantojumu apstiprināti [..] (personas kods [..]), [..] (personas kods [..]) un [..] (personas kods [..]) katrs 1/3 (vienas trešās) domājamās daļas apmērā. [..] ir [..] pārdzīvojusī laulātā; [..] un [..] ir [..] bērni, 1. šķiras mantinieki;
5) ar Rīgas valstspilsētas pašvaldības Īpašuma departamenta 13.03.2026. lēmumu Nr. DI-26-30-ls, kas pieņemts, pamatojoties uz [..] 09.03.2026. iesniegumu (reģistrēts ar Nr. DINIP-26-47-pi), nolemts izbeigt administratīvās lietas izskatīšanu par līdzvērtīgas zemes piešķiršanu īpašumā [..] par Bijušo īpašumu 1/9 (vienas devītās) domājamās daļas apmērā;
6) saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 26.1 panta 2.2 daļu persona, kurai īpašuma tiesības nav atjaunojamas saskaņā ar likuma “Par zemes reformu Latvijas Republikas pilsētās” 12. panta pirmās daļas 3. punktu un kuras bijušā zemes īpašuma vērtība 21.07.1940. bijusi tik zema, ka tā nekompensē līdzvērtīgas zemes kompensācijas fondā ieskaitītā zemesgabala kadastrālo vērtību, ir tiesīga iegūt īpašumā vienu zemesgabalu no zemes kompensācijas fondā ieskaitītajiem zemesgabaliem ar iespējami tuvāko kadastrālo vērtību, kura platība nav mazāka par pašvaldības teritorijas plānojumā noteikto minimālo zemesgabala platību; starpību starp piešķirtās zemes kadastrālo vērtību un bijušā zemes īpašuma vērtību sedz bijušie zemes īpašnieki vai viņu mantinieki, par maksāšanas līdzekli izmantojot privatizācijas sertifikātus vai euro; maksāšanas līdzekļus izvēlas attiecīgā persona. 
Bijušā īpašuma 8/9 (astoņu devīto) domājamo daļu 21.07.1940. vērtību summa, kura atbilstoši Valsts zemes dienesta 11.02.2026. Bijušā zemes īpašuma vērtības, kāda tā bija 21.07.1940., aprēķina protokoliem Nr. 9-03/1560579-1, Nr. 9-03/1560579-2 un 
Nr. 9-03/1560579-3 ir 133,33 euro, ir zemāka par jebkura līdzvērtīgas zemes kompensācijas fondā ieskaitītā zemesgabala kadastrālo vērtību, tādējādi [..], [..], [..] un [..] ir tiesīgi iegūt īpašumā vienu zemesgabalu no zemes kompensācijas fondā ieskaitītajiem zemesgabaliem ar iespējami tuvāko kadastrālo vērtību, sedzot starpību starp piešķirtās zemes kadastrālo vērtību un bijušā zemes īpašuma vērtību;
7) ar Rīgas valstspilsētas pašvaldības Īpašuma departamenta 17.04.2026. atzinumu Nr. DI-26-7-atz “Par līdzvērtīgas zemes piešķiršanu” [..] un [..] 1/8 (vienas astotās) domājamās daļas apmērā katram, [..] un [..] 3/8 (trīs astoto) domājamo daļu apmērā katrai ir atzītas tiesības par Bijušo īpašumu saņemt kā līdzvērtīgu zemi īpašumā zemes vienību Rājumsila ielā 40, Rīgā (kadastra apzīmējums 01001210220), aptuveni 721 m2 platībā (zemes vienības vēsturiskā kadastrālā vērtība 31.12.2007. atbilstoši Valsts zemes dienesta 17.09.2009. izziņai par aprēķināto zemes vienības vēsturisko kadastrālo vērtību Nr. 11-12/C-0001169 ir 1226 lati jeb 1744,44 euro), veicot piemaksu par starpību starp līdzvērtīgās zemes vienības vēsturisko kadastrālo vērtību un Bijušā īpašuma 8/9 (astoņu devīto) domājamo daļu 21.07.1940. vērtību summu, kas atbilstoši Valsts zemes dienesta 11.02.2026. bijušā zemes īpašuma vērtības, kāda tā bija 21.07.1940., aprēķina protokoliem Nr. 9-03/1560579-1, Nr. 9-03/1560579-2 un Nr. 9-03/1560579-3 ir 133,33 euro;
8) pēc kadastrālās uzmērīšanas veikšanas zemes vienības Rājumsila ielā 40, Rīgā (kadastra apzīmējums 01001210220), platība (721 m2) nav mainījusies;
9) [..] un [..] 1/8 (vienas astotās) domājamās daļas apmērā katram, [..] un [..] 3/8 (trīs astoto) domājamo daļu apmērā katrai nododama īpašumā zemes vienība Rājumsila ielā 40, Rīgā (kadastra apzīmējums 01001210220), 721 m2 platībā, kuras vēsturiskā kadastrālā vērtība 31.12.2007. atbilstoši Valsts zemes dienesta 07.09.2009. aprēķina protokolam Nr. 228 ir 1226 lati jeb 1744,44 euro;
10) [..] un [..] 1/8 (vienas astotās) domājamās daļas apmērā katram, [..] un [..] 3/8 (trīs astoto) domājamo daļu apmērā katrai kā līdzvērtīgā zeme par Bijušā īpašuma 8/9 (astoņām devītajām) domājamām daļām nododama īpašumā zemes vienības Rājumsila ielā 40, Rīgā (kadastra apzīmējums 01001210220), daļa 55,11 m2 platībā, kas atbilst 0,08 domājamām daļām, 133,33 euro vērtībā, savukārt daļa 665,89 m2 platībā, kas atbilst 0,92 domājamām daļām, 1611,11 euro vērtībā saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 24. panta 1.2 daļu iekļaujama pilsētas zemes izpirkšanas reģistrā un nododama īpašumā par maksu;
11) privatizācijas sertifikātu apmērs par zemes vienības Rājumsila ielā 40, Rīgā (kadastra apzīmējums 01001210220), daļu 665,89 m2 platībā, kas atbilst 0,92 domājamām daļām, noteikts saskaņā ar Ministru kabineta 11.07.1995. noteikumu Nr. 198 “Likuma “Par privatizācijas sertifikātiem” izpildes noteikumi” 2. punktu, kas paredz, ka viena privatizācijas sertifikāta nominālvērtība ir 39,84 euro. Maksa par īpašumā nododamo platību 665,89 m2 apmērā ir 1611,11 euro vai 40,44 privatizācijas sertifikāti pēc zemes izpircēju izvēles.
Pamatojoties uz likuma “Par zemes reformu Latvijas Republikas pilsētās” 8. panta pirmās daļas 1. punktu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 24. panta 1.2 daļu, 26.1 panta otro un 2.1 daļu un pārejas noteikumu 34. punktu, likuma “Par zemes reformas pabeigšanu pilsētās” 5. panta trešo daļu, ņemot vērā Ministru kabineta 19.05.2008. noteikumu Nr. 352 “Līdzvērtīgas zemes kompensācijas fonda izveidošanas kārtība, kā arī kārtība, kādā aprēķina bijušā zemes īpašuma vērtību, kāda tā bija 1940. gada 21. jūlijā, un kārtība, kādā tiek piešķirta līdzvērtīga zeme bijušajiem zemes īpašniekiem vai viņu mantiniekiem” 14.–26. punktu, Rīgas pilsētas zemes komisijas 22.02.2022. lēmumu (sēdes prot. Nr. 2, II/5-2. punkts), Rīgas valstspilsētas pašvaldības Īpašuma departamenta 17.04.2026. atzinumu Nr. DI-26-7-atz “Par līdzvērtīgas zemes piešķiršanu”, Rīgas dome nolemj:
[bookmark: _Hlk137642530]
[bookmark: _Hlk111120390]1. Nodot [..] (personas kods [..]) un [..] (personas kods [..]) 1/8 (vienas astotās) domājamās daļas apmērā katram, [..] (personas kods [..]) un [..] (personas kods 
[..]) 3/8 (trīs astoto) domājamo daļu apmērā katrai kopīpašumā zemes vienību Rājumsila ielā 40, Rīgā (kadastra apzīmējums 01001210220), 721 m2 platībā saskaņā ar mērnieka Viļņa Brūvera (sertifikāta Nr. AB0192) zemes robežu plānu un situācijas plānu (30.08.2026. reģistrēti Nekustamā īpašuma valsts kadastra informācijas sistēmā), nododot:
1.1. zemes vienības Rājumsila ielā 40, Rīgā (kadastra apzīmējums 01001210220), daļu 55,11 m2 platībā, kas atbilst 0,08 domājamām daļām, 133,33 euro vērtībā – kā līdzvērtīgo zemi par Bijušo īpašumu, jo to aizņem Jūdzes ielas, Albatrosa ielas, Zvejniekciema ielas, Veiksmes ielas un Stāvvadu ielas daļas, kā arī daļa iekļauta ostas teritorijā;
[bookmark: _Hlk111120675]1.2. zemes vienības Rājumsila ielā 40, Rīgā (kadastra apzīmējums 01001210220), daļu 665,89 m2 platībā, kas atbilst 0,92 domājamām daļām, 1611,11 euro vērtībā – par maksu.

2. Apstiprināt maksu par zemes vienības Rājumsila ielā 40, Rīgā (kadastra apzīmējums 01001210220), daļu 665,89 m2 platībā, kas atbilst 0,92 domājamām 
daļām, – 1611,11 euro vai 40,44 privatizācijas sertifikāti.

3. [..], [..], [..] un [..] trīs mēnešu laikā jānoslēdz zemes izpirkuma (pirkuma) līgums ar SIA “Publisko aktīvu pārvaldītājs Possessor” par zemes vienības Rājumsila ielā 40, Rīgā (kadastra apzīmējums 01001210220), 0,92 domājamām daļām (665,89 m2 platībā) 1611,11 euro vai 40,44 privatizācijas sertifikātu vērtībā.

4. Noteikt, ka [..], [..], [..] un [..], saņemot kopīpašumā lēmuma 1. punktā minēto zemes vienību, ir saņēmuši visu zemi, kas viņiem pienākas par Bijušo īpašumu, jo to aizņem Jūdzes ielas, Albatrosa ielas, Zvejniekciema ielas, Veiksmes ielas un Stāvvadu ielas daļas un ostas teritorija, un uz citām zemes vienībām nav tiesīgi pretendēt.

5. [..], [..], [..] un [..] ņemt vērā, ka:
[bookmark: _Hlk153452038]5.1. atbilstoši ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” apstiprinātās Rīgas teritorijas plānojuma grafiskās daļas kartei “Funkcionālais zonējums” zemes vienība Rājumsila 
ielā 40, Rīgā (kadastra apzīmējums 01001210220), 721 m2 platībā atrodas  savrupmāju apbūves teritorijā (Dzs1) un tā izmantojama atbilstoši ar minētajiem saistošajiem noteikumiem apstiprinātajiem Rīgas teritorijas plānojuma teritorijas izmantošanas un apbūves noteikumiem;
5.2. zemes vienības Rājumsila ielā 40, Rīgā (kadastra apzīmējums 01001210220), lietošanas tiesības skar apgrūtinājumi. Informācija par savā zemes vienībā esošajām apgrūtinātajām teritorijām un objektiem, kam saskaņā ar Aizsargjoslu likumu noteiktas aizsargjoslas, pieejama Apgrūtināto teritoriju informācijas sistēmā (ATIS). Zemes īpašnieks, tiesiskais valdītājs vai lietotājs informāciju var saņemt Valsts zemes dienesta portālā www.kadastrs.lv (e-pakalpojumā “ATIS dati par savām zemes vienībām”);
5.3. viena mēneša laikā no lēmuma stāšanās spēkā jāreģistrējas Rīgas valstspilsētas pašvaldības Finanšu departamentā kā nekustamā īpašuma nodokļa maksātājiem;
5.4. šis lēmums ir pamats īpašuma tiesību nostiprināšanai zemesgrāmatā uz zemes vienības Rājumsila ielā 40, Rīgā (kadastra apzīmējums 01001210220), daļu 55,11 m2 platībā, kas atbilst 0,08 domājamām daļām, iesniedzot šo lēmumu kopā ar nostiprinājuma lūgumu Rīgas pilsētas tiesā saskaņā ar Zemesgrāmatu likuma 56. panta pirmo daļu un 57. pantu un likuma “Par nekustamā īpašuma ierakstīšanu zemesgrāmatās” 7. pantu;
5.5. šis lēmums un zemes izpirkuma (pirkuma) līgums ar SIA “Publisko aktīvu pārvaldītājs Possessor” ir pamats īpašuma tiesību nostiprināšanai zemesgrāmatā uz zemes vienības Rājumsila ielā 40, Rīgā (kadastra apzīmējums 01001210220), daļu 665,89 m2 platībā, kas atbilst 0,92 domājamām daļām, iesniedzot tos kopā ar nostiprinājuma lūgumu Rīgas pilsētas tiesā saskaņā ar Zemesgrāmatu likuma 56. panta pirmo daļu un 57. pantu un likuma “Par nekustamā īpašuma ierakstīšanu zemesgrāmatās” 9. pantu.

Saskaņā ar Administratīvā procesa likuma 70. panta pirmo daļu lēmums stājas spēkā ar tā paziņošanas brīdi. Atbilstoši Paziņošanas likuma 9. panta otrajai daļai dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.




Lēmumu saskaņā ar Administratīvā procesa likuma 188. panta otro daļu un 189. panta pirmo daļu var pārsūdzēt viena mēneša laikā no dienas, kad lēmums stājies spēkā, iesniedzot pieteikumu Administratīvās rajona tiesas attiecīgajā tiesu namā pēc pieteicēja deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas.

